Na temelju članka 2. stavka 3. točke h, članka 7. točke e, članka 39. i članka 42. Zakona o Centralnoj banci Bosne i Hercegovine („Službeni glasnik BiH“ broj: 1/97, 29/02, 13/03, 14/03, 09/05, 76/06 i 32/07), u skladu s Politikom izrade gotovog novca – konvertibilne marke 100-UV broj: 78/10 od 26. svibnja 2010. godine, Upravno vijeće Centralne banke Bosne i Hercegovine na 4. sjednici od 26. travnja 2012. godine, donosi

ODLUKU

o puštanju u optjecaj novčanica konvertibilne marke

apoena 10, 20, 50 i 100 konvertibilnih maraka

Članak 1.

Centralna banka Bosne i Hercegovine štampala je novčanice konvertibilnih maraka (u daljem tekstu: KM) u apoenima od 10 KM, 20 KM, 50 KM i 100 KM, u skladu s Odlukom Centralne banke Bosne i Hercegovine, 100-UV broj: 140/11 od 27. travnja 2011. godine.

Članak 2.

Novčanice KM iz članka 1. ove odluke imaju osnovna obilježja i dizajn u svemu utvrđena Odlukom o osnovnim obilježjima i dizajnu novčanica konvertibilne marke apoena 10, 20, 50 i 100 konvertibilnih maraka (“Službeni glasnik BiH”, 22/11).

Članak 3.

Novčanice KM iz prethodnog članka ove odluke tiskane su s godinom izdanja “2012”, u verziji Federacije Bosne i Hercegovine i verziji Republike Srpske.

Članak 4.

Obje verzije novčanica KM iz ove odluke su, po Zakonu o Centralnoj banci Bosne i Hercegovine, ravnopravne i sve javne i privatne institucije i ustanove, pravne i fizičke osobe obvezne su ih prihvatiti u njihovoj nominalnoj vrijednosti kao zakonsko sredstvo plaćanja, kada im se ponude u gotovinskim transakcijama, odnosno u poravnanju i plaćanju bilo kojih obveza prema njima, na cijelom teritoriju Bosne i Hercegovine.

Članak 5.

Počev od 1. lipnja 2012. godine Centralna banka Bosne i Hercegovine će, preko Centralnog ureda, glavnih jedinica i podružnica, novčanice iz ove odluke puštati u optjecaj sukcesivno, u skladu s inventurom zaliha novčanica i planom izdavanja novčanica u optjecaju.

Članak 6.

Novčanice KM u optjecaju čija su osnovna obilježja i dizajn utvrđeni Odlukom o izdavanju i puštanju u optjecaj novčanica konvertibilne marke (“Službeni glasnik BiH”, 10/98) i dalje predstavljaju zakonsko sredstvo plaćanja u Bosni i Hercegovini.

Članak 7.

Ova odluka stupa na snagu danom objavljivanja u “Službenom glasniku BiH”, a objavit će se i u “Službenim novinama Federacije BiH”, “Službenom glasniku Republike Srpske” i “Službenom glasniku Brčko distrikta BiH”.

 **100-UV broj**: **52/12 Predsjedatelj**

**26. travnja 2012. godine Upravnog vijeća Centralne banke**

 **S a r a j e v o Bosne i Hercegovine**

 **GUVERNER**

 **dr. Kemal Kozarić**